title: A Bizottság 425/2013/EU végrehajtási rendelete ( 2013. május 7. ) az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő kisebb jelentőségű módosítás jóváhagyásáról [Pesca di Leonforte (OFJ)]

text:
               9.5.2013

               HU

               Az Európai Unió Hivatalos Lapja

               L 127/12

         A BIZOTTSÁG 425/2013/EU VÉGREHAJTÁSI RENDELETE
   (2013. május 7.)
   az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő kisebb jelentőségű módosítás jóváhagyásáról [Pesca di Leonforte (OFJ)]
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendeletre (1) és különösen annak 53. cikke (2) bekezdése második albekezdésére,
   mivel:

               (1)

               Az 1151/2012/EU rendelet 53. cikke (1) bekezdésének első albekezdésével összhangban a Bizottság megvizsgálta Olaszország kérelmét, amely a 622/2010/EU bizottsági rendelet (2) alapján bejegyzett „Pesca di Leonforte” oltalom alatt álló földrajzi jelzéshez kapcsolódó termékleírás módosításának jóváhagyására irányul.

               (2)

               A kérelem tárgyát képező módosítás lényege, hogy az oldható cukortartalomnak a termékleírásban szereplő felső értéke törlésre kerül, valamint az előállítás módja tekintetében módosításra kerül az engedélyezett gyökéralanyok listája és az „egyszerű váza” nevű termesztési forma tőtávolsága.

               (3)

               A Bizottság megvizsgálta és indokoltnak találta a szóban forgó módosítást. Mivel a módosítás az 1151/2012/EU rendelet 53. cikke (2) bekezdésének harmadik albekezdése értelmében kisebb jelentőségű, a Bizottság azt az említett rendelet 50–52. cikke szerinti eljárás alkalmazása nélkül jóváhagyhatja,

         ELFOGADTA EZT A RENDELETET:
   1. cikk
   A „Pesca di Leonforte” oltalom alatt álló földrajzi jelzéshez tartozó termékleírás e rendelet I. mellékletének megfelelően módosul.
   2. cikk
   A termékleírás fő elemeit tartalmazó egységes dokumentum e rendelet II. mellékletében található.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. május 7-én.

            a Bizottság részéről, az elnök nevében,
         Dacian CIOLOȘ

            a Bizottság tagja

      (1)  HL L 343., 2012.12.14., 1. o.

      (2)  HL L 182., 2010.7.16., 1. o.

      I. MELLÉKLET
      A „Pesca di Leonforte” oltalom alatt álló földrajzi jelzés termékleírásában az alábbi módosítások kerülnek jóváhagyásra:
      A termék leírása: Célszerűnek tűnt az oldható cukortartalomnak csak a legkisebb értékét feltüntetni, így elkerülhető a 13 Brix-foknál nagyobb cukortartalmú gyümölcsök kizárása. Egy olyan javító módosításról van szó, amelynek köszönhetően a „Pesca di Leonforte” elnevezés a korábbi előírásban foglaltnál nagyobb cukortartalmú gyümölcsök esetében is használható.
      Az előállítás módja: Módosításra került, hogy mely gyökéralanyok használhatók, a termékleírásba bekerültek a saját vagy klónozott alanyú barackfák, valamint a prunus hibridjei, amelyek bizonyítottan kompatibilisek az ökotípusokkal, és alkalmazkodtak a helyi környezeti feltételekhez. Ezen gyökéralanyok kikísérletezése mindenképpen a termékleírásban meghatározott földrajzi területen történik. Ugyanebben a pontban módosításra kerül az egyszerű váza vagy késleltetett váza termesztési forma tőtávolsága, mivel így célszerűbb a helyi termesztők számára, és az előállítási terület néhány barackosában már alkalmazzák. Végül, a fentiek következményeképpen, változatlan ültetési sűrűség mellett, a hektáronkénti legnagyobb hozam 25 tonnában kerül meghatározásra.

      II. MELLÉKLET
      KONSZOLIDÁLT EGYSÉGES DOKUMENTUM
      A Tanács 510/2006/EK rendelete a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról (1)

      „PESCA DI LEONFORTE”
      EK-szám: IT-PGI-0105-01006-20.06.2012

         OFJ ( X ) OEM ( )

      1.   Elnevezés

      „Pesca di Leonforte”
      2.   Tagállam vagy harmadik ország

      Olaszország
      3.   A mezőgazdasági termék vagy élelmiszer leírása

      3.1.   A termék típusa (II. melléklet)

                  1.6. osztály:

                  Gyümölcs, zöldségfélék és gabonafélék, frissen vagy feldolgozva

            3.2.   A termék leírása, amelyre az 1. pontban található elnevezés vonatkozik

      A „Pesca di Leonforte” oltalom alatt álló földrajzi jelzés két helyi, a nemzeti fajtajegyzékben nem szereplő őszibarack ökotípus – a Bianco di Leonforte és a Giallone di Leonforte – termését jelöli.
      A „Pesca di Leonforte” oltalom alatt álló földrajzi jelzéssel ellátott termék fogyasztásra bocsátásakor az alábbi tulajdonságokkal rendelkezik: friss, ép külső; egészséges, rothadástól vagy egyéb, fogyasztásra alkalmatlanná tevő elváltozásoktól mentes. Ezenkívül tiszta, vagyis nincsenek rajta látható és idegen anyagok, bármilyen fejlődési szakaszban lévő kártevőktől mentes; idegen szagoktól és/vagy ízektől mentes.
      A gyümölcshús 8 mm-es hegyű penetrométerrel mért keménysége a Giallone di Leonforte ökotípus esetében legalább 4,5 kg/cm2, a Bianco di Leonforte esetében pedig legalább 3,5 kg/cm2; az oldható cukortartalom legalább 11 Brix-fok; a gyümölcs tömege 100-350 gramm közötti. A gyümölcs gömbölyű, aszimmetrikus; a Bianco di Leonforte ökotípus húsa fehér színű, héja fehér, esetenként piros csíkokkal; a Giallone di Leonforte ökotípus húsa sárga, héja sárga, esetenként piros csíkokkal. A gyümölcshús a maghoz tapad.
      „Pesca di Leonforte” oltalom alatt álló földrajzi jelzést csak Extra és I. osztályú barack kaphat.
      3.3.   Nyersanyagok (kizárólag feldolgozott termékek esetén)

      —
      3.4.   Takarmány (kizárólag állati eredetű termékek esetén)

      —
      3.5.   Az előállítás azon műveletei, amelyeket a meghatározott földrajzi területen kell végrehajtani

      Amikor a gyümölcs eléri a diónyi méretet, vagy legkésőbb júliusban, a kórokozók elleni mechanikus védelem érdekében pergamenpapírból készült zacskót helyeznek rá. A gyümölcs betakarítási ideje szeptember első harmada és november első harmada közé esik. A gyümölcs szedése kézzel történik. A nap legmelegebb óráiban kerülni kell a szedést, és a leszedett gyümölcsöt a közvetlen napfénytől védeni kell. A gyümölcsöt különös gonddal, a kocsány megsértése nélkül választják le az ágról. Ezenkívül eltávolításra kerül a pergamenzacskók kötözésére használt fémdrót, nehogy a gyümölcsök megsérüljenek.
      3.6.   A szeletelésre, aprításra, előkészítésre, stb. vonatkozó egyedi szabályok

      Mivel a szállítás és más műveletek során a gyümölcs szennyeződhet, illetve megsérülhet, ez pedig penészesedéshez és különféle kórokozók megjelenéséhez vezethet és veszélyeztetheti a termék minőségi jellemzőit, a „Pesca di Leonforte” OFJ csomagolása az előállítási területen történik.
      A „Pesca di Leonforte” oltalom alatt álló földrajzi jelzéssel ellátott gyümölcs kartonból vagy fából készült ládákban, illetve különféle formájú, 0,5–6 kg-os kosarakban kerül forgalomba. Az egyes csomagokban vagy göngyölegekben azonos fajtájú, kategóriájú, méretű és érettségi fokú gyümölcsöket kell elhelyezni. Az ökotípusra jellemző színezettségnek is egyöntetűnek kell lennie. A gyümölcsöket egy rétegben, egymástól védőanyaggal elválasztva kell elhelyezni. Fontos, hogy a védő- és/vagy díszítőanyag új, szagtalan legyen, és ne tartalmazzon az egészségre káros anyagot; kerülni kell továbbá, hogy a termék a nyomtatáshoz vagy a címkézéshez használt festékkel és/vagy ragasztóval érintkezzen. A göngyölegek ezenfelül semmilyen más idegen anyagot nem tartalmazhatnak.
      Minden egyes csomagolás úgy kerül lezárásra, hogy felnyitásakor megsérül a pecsét, tehát a csomagolási eljárás további szakaszaiban a csomagok tartalma nem változtatható meg.
      3.7.   A címkézésre vonatkozó egyedi szabályok

      A címkén fel kell tüntetni a termék logóját és közösségi jelölését.
      Tilos bárminemű, nem kifejezetten előírt minősítés használata. Mindazonáltal megengedett olyan – magántulajdonban lévő márkajelzésekre utaló – jelölések használata, amelyeknek nincs dicsérő vagy a fogyasztókat megtévesztő jelentése.
      A termék logója egy ovális mező, amelyben Leonforte község jelképe, a Granforte műemlék látható, fölötte előtérben egy zacskóba csomagolt őszibarack. Az ovális mezőben, felül középen a „Pesca di Leonforte” elnevezés, alul középen pedig az IGP rövidítés szerepel. A rajzot markáns zöld vonal keretezi, a háttérszín halványsárga, a Granforte ábrázolása ugyanolyan zöld, mint a „Pesca di Leonforte”, illetve az IGP felirat, a barack színe sárgás-narancssárga, levele zöld, a zacskó fehér, szürkével árnyalva, szélét fekete körvonal jelöli ugyanúgy, mint a lezárását.

      4.   A földrajzi terület tömör meghatározása

      A „Pesca di Leonforte” OFJ előállítási területe az Enna megyében található Leonforte, Enna, Calascibetta, Assoro és Agira települések közigazgatási területét foglalja magába.
      5.   Kapcsolat a földrajzi területtel

      5.1.   A földrajzi terület sajátosságai

      A „Pesca di Leonforte” OFJ termőterülete földrajzilag Szicília „szívében” helyezkedik el. A mély, agyagos és szerves anyagokban gazdag talaj jellemzően hordalékos és közepesen laza. A terület mediterrán éghajlatát meleg, hosszú és aszályos nyár, enyhe és esős tél jellemzi. A csapadék az október és március közötti időszakra koncentrálódik. Ezenkívül a földrajzi területen gazdálkodók körében alakult ki és terjedt el a fán lévő gyümölcs egyesével történő bezacskózásának gyakorlata, amely megvédi a terméket az ártalmas anyagoktól, és biztosítja a szedési időnek megfelelő érési folyamatot.
      5.2.   A termék sajátosságai

      A „Pesca di Leonforte” OFJ gyümölcs keménysége, késői érése és a bezacskózás gyakorlata miatt különbözik az ugyanezen árukategóriába tartozó többi terméktől.
      A fenti jellemzőknek köszönhetően a termék akkor kerülhet forgalomba, amikor az azonos árukategóriába tartozó többi termék árusítása már befejeződött. Betakarítása ugyanis szeptember első harmada és november első harmada között történik. A „Pesca di Leonforte” OFJ termék több évtizedes sajátossága, hogy a gyümölcsöt a földközi-tengeri gyümölcslégy (Ceratitis capitata) elleni védelem céljából még a fán bezacskózzák. Ez az idők folyamán a termesztés egyik legjellemzőbb szempontjává vált módszer nagyobb védelmet jelent a gyümölcs idő előtti lehullása ellen, mivel a gyümölcsöt esőálló, ezüst színű, pergamenpapírból készült zacskó védi.
      5.3.   A földrajzi terület és (OEM esetében) a termék minősége vagy jellemzői vagy (OFJ esetében) a termék különleges minősége, hírneve vagy egyéb jellemzője közötti okozati kapcsolat.

      A „Pesca di Leonforte” OFJ elismerésére irányuló kérelmet a minőségi jellemzőiről – így keménységéről és a késői érésről – felismerhető termék hírneve és ismertsége indokolja. A késői érésnek köszönhetően a termék olyan időszakban kerülhet forgalomba, amikor már alig van őszibarack. Alapvető fontosságú az őszibarack-termesztők munkája, akik – miután világossá vált számukra a termék egyedisége –, saját kezükbe vették a termék előállítását. Gyakran családjukat is bevonták a zacskózás folyamatába, és éjt nappallá téve, keményen dolgoztak. Az őszibarack értékesítéséből származó bevételnek köszönhetően javultak a terület termesztőinek életkörülményei.
      A „Pesca di Leonforte” nagyjából húsz éve jelentős háttérgazdaságot mozgat meg – az előállítási területen és a közeli településeken egyaránt – a Nicolò Placido Branciforti herceg alapította XVII. századi település központjában minden év október első vasárnapján megrendezésre kerülő búcsú alkalmával. A termék népszerűsítésének és valorizálásának ezt a módját a település egykori vezetése 1982-ben hívta életre, hogy ösztönözze a csonthéjas gyümölcs termesztését, és hogy a szigeten élő fogyasztók körében ismertté tegye az egyedülálló termék sajtosságait. A „Sagra della pesca di Leonforte” néven életre hívott rendezvény kezdettől fogva a későn érő terméket népszerűsítő eseménynek számít.

         Hivatkozás a termékleírás közzétételére

      [Az 510/2006/EK rendelet (2) 5. cikkének (7) bekezdése)]
      Ez a közigazgatási szerv a „Pesca di Leonforte” oltalom alatt álló földrajzi jelzés elismerésére irányuló javaslatnak az Olasz Köztársaság 2012. május 8-i, 106. számú Hivatalos Közlönyében történő közzétételével a fenti kérelem vonatkozásában elindította a nemzeti kifogásolási eljárást. A termékleírás módosított szövege megtekinthető az alábbi weboldalon:
      http://www.politicheagricole.it/flex/cm/pages/ServeBLOB.php/L/IT/IDPagina/3335

         (1)  A rendeletet felváltotta a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendelet.

         (2)  A rendeletet felváltotta a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendelet.


title: A Bizottság (EU) 2017/1919 végrehajtási rendelete (2017. október 19.) a sovány tejpornak az (EU) 2016/2080 végrehajtási rendelettel megnyitott pályázati eljárás keretében kibocsátott tizenharmadik részleges pályázati felhíváshoz kapcsolódó minimális eladási áráról

text:
               20.10.2017

               HU

               Az Európai Unió Hivatalos Lapja

               L 271/33

         A BIZOTTSÁG (EU) 2017/1919 VÉGREHAJTÁSI RENDELETE
   (2017. október 19.)
   a sovány tejpornak az (EU) 2016/2080 végrehajtási rendelettel megnyitott pályázati eljárás keretében kibocsátott tizenharmadik részleges pályázati felhíváshoz kapcsolódó minimális eladási áráról
   AZ EURÓPAI BIZOTTSÁG
   tekintettel az Európai Unió működéséről szóló szerződésre,
   tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1),
   tekintettel az 1308/2013/EU európai parlamenti és tanácsi rendeletnek az állami intervenció és a magántárolási támogatás tekintetében történő alkalmazására vonatkozó szabályok megállapításáról szóló, 2016. május 18-i (EU) 2016/1240 bizottsági végrehajtási rendeletre (2) és különösen annak 32. cikkére,
   mivel:

               (1)

               A Bizottság (EU) 2016/2080 végrehajtási rendelete (3) megindította a sovány tejpor pályázat útján történő értékesítésére vonatkozó eljárást.

               (2)

               A tizenharmadik részleges pályázati felhívásra beérkezett pályázatok alapján indokolt minimális eladási árat meghatározni.

               (3)

               A mezőgazdasági piacok közös szervezésével foglalkozó bizottság az elnöke által kitűzött határidőn belül nem nyilvánított véleményt,,

         ELFOGADTA EZT A RENDELETET:
   1. cikk
   Az (EU) 2016/2080 végrehajtási rendelettel megnyitott pályázati eljárás keretében kibocsátott, sovány tejpor értékesítésére irányuló tizenharmadik részleges pályázati felhívás tekintetében – amelyre vonatkozóan a pályázatok benyújtásának határideje 2017. október 17-én járt le – a minimális eladási ár 144,05 EUR/100 kg.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. október 19-én.

            a Bizottság részéről,

            az elnök nevében,

         Jerzy PLEWA

            főigazgató

            Mezőgazdasági és Vidékfejlesztési Főigazgatóság

      (1)  HL L 347., 2013.12.20., 671. o.

      (2)  HL L 206., 2016.7.30., 71. o.

      (3)  A Bizottság (EU) 2016/2080 végrehajtási rendelete (2016. november 25.) a sovány tejpor pályázat útján történő értékesítésére vonatkozó eljárás megindításáról (HL L 321., 2016.11.29., 45. o.).


title: A Bizottság 93/2012/EU végrehajtási rendelete ( 2012. február 3. ) a Lactobacillus plantarum (DSM 8862 és DSM 8866) valamennyi állatfaj takarmány-adalékanyagaként való engedélyezéséről  EGT-vonatkozású szöveg

text:
               4.2.2012

               HU

               Az Európai Unió Hivatalos Lapja

               L 33/1

         A BIZOTTSÁG 93/2012/EU VÉGREHAJTÁSI RENDELETE
   (2012. február 3.)
   a Lactobacillus plantarum (DSM 8862 és DSM 8866) valamennyi állatfaj takarmány-adalékanyagaként való engedélyezéséről
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
   mivel:

               (1)

               Az 1831/2003/EK rendelet rendelkezik az adalékanyagok takarmányokban történő felhasználásának engedélyezéséről, valamint az engedélyek megadásának feltételeiről és eljárásairól.

               (2)

               Az 1831/2003/EK rendelet 7. cikkének megfelelően kérelmet nyújtottak be a Lactobacillus plantarum (DSM 8862 és DSM 8866) engedélyezésére. A kérelemhez csatolták az 1831/2003/EK rendelet 7. cikkének (3) bekezdésében előírt adatokat és dokumentumokat.

               (3)

               A kérelem a „technológiai adalékanyagok” adalékanyag-kategóriába sorolandó Lactobacillus plantarum (DSM 8862 és DSM 8866) sertés, szarvasmarha, juh, kecske és ló takarmányának adalékanyagaként történő engedélyezésére vonatkozik.

               (4)

               Az Európai Élelmiszerbiztonsági Hatóság (a továbbiakban: a Hatóság) 2011. október 11-i véleményében (2) megállapította, hogy a Lactobacillus plantarum (DSM 8862 és DSM 8866) a javasolt használati feltételek mellett nincs káros hatással az állatok és az ember egészségére, valamint a környezetre, és a készítmény – a pH-szint csökkenése és az eltarthatóság növelése révén – valamennyi zöldtakarmány esetében javíthatja a szilázskészítést. A hatóság szerint nem szükséges elrendelni a forgalomba hozatalt követő egyedi nyomon követési előírásokat. A hatóság ellenőrizte továbbá az 1831/2003/EK rendelettel létrehozott közösségi referencialaboratórium által benyújtott, a takarmányban lévő takarmány-adalékanyagok vizsgálatakor alkalmazott analitikai módszerről szóló jelentést.

               (5)

               A Lactobacillus plantarum (DSM 8862 és DSM 8866) értékelése azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek. Ennek megfelelően az említett készítmény használatát az e rendelet mellékletében meghatározottak szerint engedélyezni kell.

               (6)

               A következetesség biztosítása érdekében helyénvaló a sertés, szarvasmarha, juh, kecske és ló takarmányának adalékanyagaként való engedélyezést – a hasonló adalékanyagok korábbi engedélyezésével összhangban – az összes állatfajra kiterjeszteni.

               (7)

               Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,

         ELFOGADTA EZT A RENDELETET:
   1. cikk
   A mellékletben meghatározott, a „technológiai adalékanyagok” adalékanyag-kategóriába és a „szilázs-adalékanyagok” funkcionális csoportba tartozó készítmény takarmány-adalékanyagként történő használata a mellékletben meghatározott feltételek mellett engedélyezett.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. február 3-án.

            a Bizottság részéről

            az elnök

         José Manuel BARROSO

      (1)  HL L 268., 2003.10.18., 29. o.

      (2)  EFSA Journal 2011; 9(11):2408.

      MELLÉKLET

                  Az adalékanyag azonosító száma

                  Az engedély jogosultjának neve

                  Adalékanyag

                  Összetétel, kémiai képlet, leírás, analitikai módszer

                  Állatfaj vagy -kategória

                  Maximális életkor

                  Legkisebb megengedhető tartalom

                  Legnagyobb megengedhető tartalom

                  Egyéb rendelkezések

                  Az engedély lejárta

                  CFU/kg friss anyagban

                     Kategória: technológiai adalékanyagok. Funkcionális csoport: szilázs-adalékanyagok

                  1k20812

                  —

                     Lactobacillus plantarum

                  (DSM 8862 és DSM 8866)

                                 Az adalékanyag összetétele

                              Legalább 3 × 1011 CFU/g adalékanyagot tartalmazó Lactobacillus plantarum (DSM 8862 és DSM 8866) készítmény (1:1 arányban)

                                 A hatóanyag jellemzése

                                 Lactobacillus plantarum (DSM 8862 és DSM 8866)

                                 Analitikai módszer
                                  (1)

                                          Számlálás a takarmány-adalékanyagban: lemezkenéses módszer (EN 15787)

                                          Azonosítás: Pulzáló erőterű gél-elektroforézis (PFGE)

                  Minden állatfaj

                  —

                  —

                  —

                              1.

                              Az adalékanyag és az előkeverék használati utasításában feltüntetendő a tárolási hőmérséklet és az eltarthatósági időtartam.

                              2.

                              Az adalékanyag minimális dózisa más mikroorganizmus nélkül történő silótakarmány-adalékanyagként való felhasználása esetén: 3 × 108 CFU/kg (1:1 arányban) friss anyagban.

                              3.

                              Biztonsági előírás: használatkor védőmaszk és védőkesztyű viselése ajánlott.

                  2022. február 24.

         (1)  Az analitikai módszerek részletes leírása a közösségi referencialaboratórium honlapján található: http://irmm.jrc.ec.europa.eu/EURLs/EURL_feed_additives/Pages/index.aspx.


title: A Bizottság (EU) 2015/782 végrehajtási rendelete (2015. május 19.) a Kínai Népköztársaságból származó kerámialapok behozatalára vonatkozó végleges dömpingellenes vám kivetéséről és a kivetett ideiglenes vám végleges beszedéséről szóló 917/2011/EU tanácsi végrehajtási rendeletnek a rendelet I. mellékletében szereplő kínai népköztársaságbeli gyártók jegyzékének egy újabb vállalattal való kiegészítésével történő módosításáról

text:
               20.5.2015

               HU

               Az Európai Unió Hivatalos Lapja

               L 124/9

         A BIZOTTSÁG (EU) 2015/782 VÉGREHAJTÁSI RENDELETE
   (2015. május 19.)
   a Kínai Népköztársaságból származó kerámialapok behozatalára vonatkozó végleges dömpingellenes vám kivetéséről és a kivetett ideiglenes vám végleges beszedéséről szóló 917/2011/EU tanácsi végrehajtási rendeletnek a rendelet I. mellékletében szereplő kínai népköztársaságbeli gyártók jegyzékének egy újabb vállalattal való kiegészítésével történő módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Európai Közösségben tagsággal nem rendelkező országokból érkező dömpingelt behozatallal szembeni védelemről szóló, 2009. november 30-i 1225/2009/EK tanácsi rendeletre (1),
   tekintettel a Kínai Népköztársaságból származó kerámialapok behozatalára vonatkozó végleges dömpingellenes vám kivetéséről és a kivetett ideiglenes vám végleges beszedéséről szóló, 2011. szeptember 12-i 917/2011/EU tanácsi végrehajtási rendeletre (2) és különösen annak 3. cikkére,
   mivel:
   A.   AZ ELŐZŐ ELJÁRÁS

               (1)

               Az 1225/2009/EK rendelet 9. cikkének megfelelően a Tanács a 917/2011/EU végrehajtási rendelettel (a továbbiakban: az eredeti rendelet) végleges dömpingellenes vámot vetett ki a Kínai Népköztársaságból származó kerámialapok Unióba való behozatalára.

               (2)

               Az 1225/2009/EK 17. cikkének megfelelően az eredeti vizsgálat a kínai exportáló gyártók mintájára korlátozódott.

               (3)

               A Tanács a mintába felvett vállalatok esetében 26,3 %-tól 36,5 %-ig terjedő egyedi vámtételeket vetett ki a kerámialapok behozatalára. A mintába be nem került együttműködő exportáló gyártók tekintetében 30,6 %-os vámtétel került kivetésre. A mintába fel nem vett együttműködő exportáló gyártók jegyzékét a 917/2011/EU végrehajtási rendelet I. melléklete tartalmazza. Emellett a Tanács a nem jelentkező, illetve a vizsgálatban együtt nem működő kínai vállalatoktól származó kerámialapok behozatalára országosan 69,7 %-os vámtételt vetett ki.

               (4)

               Az 567/2012/EU tanácsi végrehajtási rendelet (3) módosította az együttműködő exportáló gyártóknak a 917/2011/EU végrehajtási rendelet I. mellékletébe foglalt jegyzékét.

               (5)

               A 917/2011/EU végrehajtási rendelet 3. cikke kimondja, hogy amennyiben bármely kínai népköztársaságbeli kerámialap-gyártó elegendő bizonyítékot szolgáltat a Bizottságnak arról, hogy:

                           1.

                           a 2009. április 1-jétől2010. március 31-ig tartó vizsgálati időszakban nem exportált a Kínai Népköztársaságból származó kerámialapot az Unióba;

                           2.

                           nem áll kapcsolatban olyan exportőrrel vagy gyártóval, amelyre az említett rendelettel bevezetett dömpingellenes intézkedések vonatkoznak; valamint

                           3.

                           az érintett terméket ténylegesen csak a vizsgálati időszak végét követően, vagyis 2010. március 31. után exportálta az Unióba, illetőleg csak az említett időpont után vállalt visszavonhatatlan szerződéses kötelezettséget jelentős mennyiségnek az Unióba történő exportálására;

                     akkor az említett rendelet 1. cikkének (2) bekezdése módosítható oly módon, hogy az új exportáló gyártó esetében a mintába fel nem vett együttműködő vállalatokra alkalmazott vámtételt, azaz a 30,6 %-os súlyozott átlagos vámot alkalmazzák.

         B.   ÚJ EXPORTÁLÓ GYÁRTÓ ESETÉBEN ALKALMAZOTT ELBÁNÁS IRÁNTI KÉRELMEK

               (6)

               Egy kínai népköztársaságbeli exportáló gyártó (a továbbiakban a kérelmező) azt állította, hogy teljesíti a (4) preambulumbekezdésben megállapított mindhárom feltételt, következésképpen indokolt, hogy a mintába fel nem vett együttműködő vállalatokra alkalmazandó vámtételben részesüljön. A kérelmező állításának alátámasztásához kitöltötte a kérdőívet és benyújtotta a vonatkozó bizonyítékokat.

               (7)

               Az Európai Bizottság megvizsgálta a bizonyítékokat és megállapította, hogy a kérelmező teljesíti a fent említett mindhárom feltételt, következésképpen új exportáló gyártónak tekinthető.

               (8)

               Ennek megfelelően a kérelmezőt fel kell venni a 917/2011/EU végrehajtási rendelet I. mellékletében felsorolt vállalatok közé és ebből következően 30,6 %-os vámtétel kerül megállapításra számára.

               (9)

               A Bizottság tájékoztatta a kérelmezőt és az uniós gazdasági ágazatot a vizsgálat ténymegállapításairól, és lehetőséget adott számukra észrevételeik benyújtására. Nem érkezett észrevétel.

               (10)

               Ez a rendelet összhangban áll az 1225/2009/EK rendelet 15. cikke (1) bekezdése értelmében létrehozott bizottság véleményével,

         ELFOGADTA EZT A RENDELETET:
   1. cikk
   A 917/2011/EU végrehajtási rendelet I. mellékletében szereplő kínai népköztársaságbeli exportáló gyártók jegyzékét a következő vállalattal kell kiegészíteni:

                  Vállalat

                  TARIC-kiegészítő kód

                  „Everstone Industry (Qingdao) Co., Ltd.

                  B998 ”

   2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. május 19-én.

            a Bizottság részéről

            az elnök

         Jean-Claude JUNCKER

      (1)  HL L 343., 2009.12.22., 51. o.

      (2)  HL L 238., 2011.9.15., 1. o.

      (3)  A Tanács 2012. június 26-i 567/2012/EU végrehajtási rendelete a Kínai Népköztársaságból származó kerámialapok behozatalára vonatkozó végleges dömpingellenes vám kivetéséről és a kivetett ideiglenes vám végleges beszedéséről szóló 917/2011/EU végrehajtási rendeletnek a rendelet I. mellékletében szereplő kínai népköztársaságbeli gyártók jegyzékének egy újabb vállalattal való bővítésével történő módosításáról (HL L 169., 2012.6.29., 11. o.).


title: A Bizottság 995/2011/EU végrehajtási rendelete ( 2011. október 6. ) a cukorágazat egyes termékeire a 2011/12-es gazdasági évben alkalmazandó, a 971/2011/EU végrehajtási rendelettel rögzített irányadó áraknak és kiegészítő importvámok összegének módosításáról

text:
               7.10.2011

               HU

               Az Európai Unió Hivatalos Lapja

               L 263/7

         A BIZOTTSÁG 995/2011/EU VÉGREHAJTÁSI RENDELETE
   (2011. október 6.)
   a cukorágazat egyes termékeire a 2011/12-es gazdasági évben alkalmazandó, a 971/2011/EU végrehajtási rendelettel rögzített irányadó áraknak és kiegészítő importvámok összegének módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1),
   tekintettel a cukorágazatban harmadik országokkal folytatott kereskedelem tekintetében a 318/2006/EK tanácsi rendelet végrehajtására vonatkozó részletes szabályok megállapításáról szóló, 2006. június 30-i 951/2006/EK bizottsági rendeletre (2) és különösen annak 36. cikke (2) bekezdése második albekezdésének második mondatára,
   mivel:

               (1)

               A 971/2011/EU bizottsági végrehajtási rendelet (3) a 2011/12-es gazdasági évre megállapította a fehér cukorra, a nyerscukorra és egyes szirupokra alkalmazandó irányadó árakat és kiegészítő importvámokat. Ezen árakat és vámokat legutóbb a 980/2011/EU bizottsági végrehajtási rendelet (4) módosította.

               (2)

               A Bizottság rendelkezésére álló adatok alapján az említett összegek módosításra szorulnak, a 951/2006/EK rendeletben foglalt előírásokkal és részletes szabályokkal összhangban,

         ELFOGADTA EZT A RENDELETET:
   1. cikk
   A 951/2006/EK rendelet 36. cikkében említett termékek behozatalára a 2011/12-es gazdasági évben alkalmazandó irányadó áraknak és kiegészítő vámoknak a 971/2011/EU végrehajtási rendelettel rögzített összege e rendelet melléklete szerint módosul.
   2. cikk
   Ez a rendelet 2011. október 7-én lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2011. október 6-án.

            a Bizottság részéről, az elnök nevében,

         José Manuel SILVA RODRÍGUEZ

            mezőgazdasági és vidékfejlesztési főigazgató

      (1)  HL L 299., 2007.11.16., 1. o.

      (2)  HL L 178., 2006.7.1., 24. o.

      (3)  HL L 254., 2011.9.30., 12. o.

      (4)  HL L 258., 2011.10.4., 72. o.

      MELLÉKLET

         A fehér cukor, a nyerscukor és az 1702 90 95 KN-kód alá tartozó termékek behozatalára vonatkozó irányadó árak és kiegészítő importvámok 2011. október 7-től alkalmazandó módosított összegei

                  (EUR)

                  KN-kód

                  Az adott termék nettó 100 kg-jára vonatkozó irányadó ár összege

                  Az adott termék nettó 100 kg-jára vonatkozó kiegészítő vám összege

                  1701 11 10 (1)

                  44,91

                  0,00

                  1701 11 90 (1)

                  44,91

                  1,43

                  1701 12 10 (1)

                  44,91

                  0,00

                  1701 12 90 (1)

                  44,91

                  1,13

                  1701 91 00 (2)

                  49,18

                  2,72

                  1701 99 10 (2)

                  49,18

                  0,00

                  1701 99 90 (2)

                  49,18

                  0,00

                  1702 90 95 (3)

                  0,49

                  0,22

         (1)  Az 1234/2007/EK rendelet IV. mellékletének III. pontjában meghatározott szabványminőségre megállapítva.

         (2)  Az 1234/2007/EK rendelet IV. mellékletének II. pontjában meghatározott szabványminőségre megállapítva.

         (3)  1 %-os szacharóztartalomra megállapítva.


title: A Bizottság 116/2013/EU végrehajtási rendelete ( 2013. február 8. ) a farmakológiai hatóanyagokról és az állati eredetű élelmiszerekben előforduló maximális maradékanyag-határértékek szerinti osztályozásukról szóló 37/2010/EU rendelet mellékletének az eprinomektin tekintetében történő módosításáról  EGT-vonatkozású szöveg

text:
               9.2.2013

               HU

               Az Európai Unió Hivatalos Lapja

               L 38/14

         A BIZOTTSÁG 116/2013/EU VÉGREHAJTÁSI RENDELETE
   (2013. február 8.)
   a farmakológiai hatóanyagokról és az állati eredetű élelmiszerekben előforduló maximális maradékanyag-határértékek szerinti osztályozásukról szóló 37/2010/EU rendelet mellékletének az eprinomektin tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az állati eredetű élelmiszerekben előforduló farmakológiai hatóanyagok maradékanyag-határértékeinek meghatározására irányuló közösségi eljárásokról, a 2377/90/EGK tanácsi rendelet hatályon kívül helyezéséről, és a 2001/82/EK európai parlamenti és tanácsi irányelv, valamint a 726/2004/EK európai parlamenti és tanácsi rendelet módosításáról szóló, 2009. május 6-i 470/2009/EK európai parlamenti és tanácsi rendeletre (1) és különösen annak 17. cikkével összefüggésben értelmezett 14. cikkére,
   tekintettel az Európai Gyógyszerügynökségnek az állatgyógyászati készítmények bizottsága által megfogalmazott véleményére,
   mivel:

               (1)

               Az Unióban élelmiszer-termelő állatoknak szánt állatgyógyászati készítményekben vagy az állattenyésztésben használt biocid termékekben történő felhasználásra szánt hatóanyagok maximális maradékanyag-határértékét (a továbbiakban: MRL) a 470/2009/EK rendelet alapján kell megállapítani.

               (2)

               A farmakológiai hatóanyagokat és az állati eredetű élelmiszerekre vonatkozó MRL szerinti osztályozásukat a farmakológiai hatóanyagokról és az állati eredetű élelmiszerekben előforduló maximális maradékanyag-határértékek szerinti osztályozásukról szóló, 2009. december 22-i 37/2010/EU bizottsági rendelet (2) melléklete tartalmazza.

               (3)

               Az eprinomektin a szarvasmarhafélék izom-, zsír-, máj- és veseszövetei, valamint teje vonatkozásában engedélyezett anyagként már szerepel a 37/2010/EU rendelet mellékletének 1. táblázatában.

               (4)

               Az Európai Gyógyszerügynökséghez arra irányuló kérelem érkezett, hogy az eprinomektinre vonatkozó meglévő bejegyzést a juhfélékre is terjesszék ki.

               (5)

               A 470/2009/EK rendelet 5. cikke szerint az Európai Gyógyszerügynökségnek meg kell fontolnia, hogy az egy adott élelmiszerben található farmakológiai hatóanyagra megállapított MRL-ek alkalmazhatók-e ugyanabból a fajból előállított más élelmiszer tekintetében, vagy hogy az egy vagy több fajban található farmakológiai hatóanyagra megállapított MRL-ek alkalmazhatók-e más fajok tekintetében. Az állatgyógyászati készítmények bizottsága ideiglenes MRL megállapítását javasolta a juhfélék izom-, zsír-, máj- és veseszöveteiben, valamint tejében előforduló eprinomektinre, valamint javasolta a juhfélék és a szarvasmarhafélék izom-, bőr-, zsír-, máj- és veseszöveteiben, valamint tejében előforduló eprinomektinre vonatkozó MRL-ek kecskefélékre való extrapolálását azzal a céllal, hogy az izom-, zsír-, máj- és veseszövetek, valamint a tej esetében alkalmazandó ideiglenes MRL-t állapítson meg.

               (6)

               Az Állatgyógyászati Készítmények Állandó Bizottsága juh- és kecskefélék esetében ideiglenes MRL megállapítását javasolta, mivel hiányosak a juh- és kecskefélékben található maradékanyagok nyomon követésére javasolt analitikai módszerhez szükséges tudományos adatok.

               (7)

               A 37/2010/EU rendelet mellékletének 1. táblázatában az eprinomektinre vonatkozó bejegyzést ezért módosítani kell oly módon, hogy tartalmazza a juh- és kecskefélék izom-, zsír-, máj- és veseszövetei, valamint teje tekintetében alkalmazandó ideiglenes MRL-eket. A táblázatban feltüntetett, a juh- és kecskefélékre vonatkozó ideiglenes MRL-ek 2014. július 1-jén hatályukat vesztik.

               (8)

               Az érdekelt felek számára ésszerű időkeretet kell biztosítani az újonnan megállapított MRL-hez való alkalmazkodáshoz szükséges intézkedések meghozatalára.

               (9)

               Az e rendeletben előírt intézkedések összhangban vannak az Állatgyógyászati Készítmények Állandó Bizottságának véleményével,

         ELFOGADTA EZT A RENDELETET:
   1. cikk
   A 37/2010/EU rendelet melléklete e rendelet mellékletének megfelelően módosul.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   Ezt a rendeletet 2013. április 10-től kell alkalmazni.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. február 8-án.

            a Bizottság részéről

            az elnök

         José Manuel BARROSO

      (1)  HL L 152., 2009.6.16., 11. o.

      (2)  HL L 15., 2010.1.20., 1. o.

      MELLÉKLET
      A 37/2010/EU rendelet mellékletének 1. táblázatában az eprinomektinre vonatkozó bejegyzés helyébe az alábbi bejegyzés lép:

                     Farmakológiai hatóanyag

                     Jelző maradékanyag

                     Állatfajok

                     Maximális maradékanyag-határérték

                     Célszövetek

                     Egyéb rendelkezések (a 470/2009/EK rendelet 14. cikke (7) bekezdésének megfelelően)

                     Terápiás osztályozás

                     „Eprinomektin

                     Eprinomektin B1a

                     Szarvasmarhafélék

                     50 μg/kg

                     Izom

                     NINCS ADAT

                     Paraziták elleni hatóanyagok/Endo- és ektoparaziták elleni hatóanyagok”

                     250 μg/kg

                     Zsír

                     1 500 μg/kg

                     Máj

                     300 μg/kg

                     Vese

                     20 μg/kg

                     Tej

                     Juhfélék, kecskefélék

                     50 μg/kg

                     Izom

                     Az e állatfajokra meghatározott MRL-ek ideiglenes MRL-ek. 2014. július 1-jén hatályukat vesztik.

                     250 μg/kg

                     Zsír

                     1 500 μg/kg

                     Máj

                     300 μg/kg

                     Vese

                     20 μg/kg

                     Tej


title: A Bizottság (EU) 2015/829 végrehajtási rendelete (2015. május 27.) az 1484/95/EK rendeletnek a baromfihús- és tojáságazatban alkalmazandó, valamint a tojásalbuminra vonatkozó irányadó árak meghatározása tekintetében történő módosításáról

text:
               29.5.2015

               HU

               Az Európai Unió Hivatalos Lapja

               L 132/6

         A BIZOTTSÁG (EU) 2015/829 VÉGREHAJTÁSI RENDELETE
   (2015. május 27.)
   az 1484/95/EK rendeletnek a baromfihús- és tojáságazatban alkalmazandó, valamint a tojásalbuminra vonatkozó irányadó árak meghatározása tekintetében történő módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékpiacok közös szervezésének létrehozásáról, és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 183. cikke b) pontjára,
   tekintettel a mezőgazdasági termékek feldolgozásával előállított egyes árucikkekre alkalmazandó kereskedelmi szabályokról és az 1216/2009/EK, valamint a 614/2009/EK tanácsi rendelet hatályon kívül helyezéséről szóló, 2014. április 16-i 510/2014/EU európai parlamenti és tanácsi rendeletre (2) és különösen annak 5. cikke (6) bekezdésének a) pontjára,
   mivel:

               (1)

               Az 1484/95/EK bizottsági rendelet (3) meghatározta a baromfihús- és a tojáságazatra, valamint a tojásalbuminra vonatkozó kiegészítőimportvám-rendszer végrehajtásának részletes szabályait, és megállapította az érintett termékekre alkalmazandó irányadó árakat.

               (2)

               A baromfihús- és tojáságazati termékekre, valamint a tojásalbuminra vonatkozó irányadó árak meghatározásának alapjául szolgáló adatok rendszeresen végrehajtott ellenőrzéséből az derül ki, hogy az irányadó árakat bizonyos termékek behozatala vonatkozásában a származási hely szerinti árkülönbségek figyelembevételével módosítani kell.

               (3)

               Ezért az 1484/95/EK rendeletet módosítani kell.

               (4)

               Tekintettel annak szükségességére, hogy az intézkedés alkalmazása a frissített adatok rendelkezésre bocsátását követően mihamarabb megkezdődjék, indokolt előírni, hogy e rendelet a kihirdetésének napján lépjen hatályba,

         ELFOGADTA EZT A RENDELETET:
   1. cikk
   Az 1484/95/EK rendelet I. mellékletének helyébe e rendelet mellékletének szövege lép.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. május 27-én.

            a Bizottság részéről,

            az elnök nevében,

         Jerzy PLEWA

            mezőgazdasági és vidékfejlesztési főigazgató

      (1)  HL L 347., 2013.12.20., 671. o.

      (2)  HL L 150., 2014.5.20., 1. o.

      (3)  A Bizottság 1995. június 28-i 1484/95/EK rendelete a kiegészítőimportvám-rendszer végrehajtásával kapcsolatos részletes szabályoknak és az irányadó áraknak a baromfihús- és tojáságazat, valamint a tojásalbumin tekintetében történő megállapításáról, valamint a 163/67/EGK rendelet hatályon kívül helyezéséről (HL L 145., 1995.6.29., 47. o.).

      MELLÉKLET

            „I. MELLÉKLET

                        KN-kód

                        Árumegnevezés

                        Irányadó ár
                        (EUR/100 kg)

                        A 3. cikkben említett biztosíték
                        (EUR/100 kg)

                        Származási hely (1)

                        0207 12 10

                        Tisztított és bontott, 70 %-os csirke, fagyasztva

                        141,4

                        0

                        AR

                        0207 12 90

                        Tisztított és bontott, 65 %-os csirke, fagyasztva

                        152,5

                        0

                        AR

                        166,8

                        0

                        BR

                        0207 14 10

                        A Gallus domesticus fajhoz tartozó szárnyasok darabolva, csont nélkül, fagyasztva

                        333,9

                        0

                        AR

                        237,5

                        19

                        BR

                        341,2

                        0

                        CL

                        315,9

                        0

                        TH

                        0207 27 10

                        Pulykadarabok, csont nélkül, fagyasztva

                        348,1

                        0

                        BR

                        371,2

                        0

                        CL

                        0408 91 80

                        Tojás, héj nélkül, szárítva

                        468,7

                        0

                        AR

                        1602 32 11

                        A Gallus domesticus fajhoz tartozó szárnyasokból készült termékek főzés nélkül

                        259,1

                        8

                        BR

         (1)  A Közösség harmadik országokkal folytatott külkereskedelmére vonatkozó statisztikáról szóló 471/2009/EK európai parlamenti és tanácsi rendeletnek az országok és területek nómenklatúrájának frissítése tekintetében történő végrehajtásáról szóló, 2012. november 27-i 1106/2012/EU bizottsági rendeletben (HL L 328., 2012.11.28., 7. o.) meghatározott országnómenklatúra szerint. A »ZZ« kód jelentése: »egyéb származási hely«.”